Oliebolle vir SA se soettandeFoto: Dunkin’ Donuts, Facebook Suid-Afrikaners kan hul tande slyp vir meer as 250 Dunkin’ Donuts-restaurante en 70 Baskin-Robbins-winkels wat binne die volgende paar jaar in die land gaan oopmaak. Dunkin’ Brands het bevestig dat ŉ ooreenkoms met Grand Parade Investments Bpk. aangegaan is om Dunkin’ Donuts en Baskin-Robbins-restaurante in die land te begin ontwikkel. Die aanvanklike fokus sal op Kaapstad en Johannesburg wees. Baskin-Robbins-roomysprodukte sal ook binne die volgende paar jaar in kettingwinkels aangebied word. Dunkin’ Donuts is een van die wêreld se bekendste koffie- en bakkerykettinggroepe met meer as 11 500 restaurante in 40 lande wêreldwyd. Die restaurante sal onder andere sy hoëgehaltereeks koffie, espresso, cappuccino, tee, Coolatta®- gevriesde drankies, toebroodjies en oliebolle aanbied. Baskin-Robbins is die wêreld se grootste kettinggroep wat roomysspesialiteitswinkels betref, met meer as 7 600 takke in nagenoeg 50 lande wêreldwyd. Lees meer: Dunkin’ Donuts, Baskin-Robbins Facebook: Dunkin’ Donuts, Baskin-Robbins